**ΠΕΡΙΓΡΑΜΜΑ ΜΑΘΗΜΑΤΟΣ**

1. **ΓΕΝΙΚΑ**

|  |  |
| --- | --- |
| **ΣΧΟΛΗ** | ΕΠΙΣΤΗΜΩΝ ΑΓΩΓΗΣ |
| **ΤΜΗΜΑ** | ΠΑΙΔΑΓΩΓΙΚΟ ΝΗΠΙΑΓΩΓΩΝ |
| **ΕΠΙΠΕΔΟ ΣΠΟΥΔΩΝ**  | 6ο  |
| **ΚΩΔΙΚΟΣ ΜΑΘΗΜΑΤΟΣ** | ΠΝΕ141 | **ΕΞΑΜΗΝΟ ΣΠΟΥΔΩΝ** | ΣΤ’ |
| **ΤΙΤΛΟΣ ΜΑΘΗΜΑΤΟΣ** | ΔΙΑΠΟΛΙΤΙΣΜΙΚΗ ΕΚΠΑΙΔΕΥΣΗ – ΔΙΔΑΚΤΙΚΕΣ ΕΦΑΡΜΟΓΕΣ |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ**  | **ΕΒΔΟΜΑΔΙΑΙΕΣΩΡΕΣ ΔΙΔΑΣΚΑΛΙΑΣ** | **ΠΙΣΤΩΤΙΚΕΣ ΜΟΝΑΔΕΣ** |
| Διαλέξεις / Διαδραστική διδασκαλία | 3 | 4 |
| Φροντιστήριο | 1 |
| **ΤΥΠΟΣ ΜΑΘΗΜΑΤΟΣ** | ΕΙΔΙΚΕΥΣΗΣ ΓΕΝΙΚΩΝ ΓΝΩΣΕΩΝ |
| **ΠΡΟΑΠΑΙΤΟΥΜΕΝΑ ΜΑΘΗΜΑΤΑ:** | ΟΧΙ |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | ΕΛΛΗΝΙΚΗ |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS**  | ΝΑΙ |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** | http://ecourse.uoi.gr/enrol/index.php?id=819 |

1. **ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |
| --- |
| **Μαθησιακά Αποτελέσματα** |
| * Προσδιορισμός και ανάλυση βασικών εννοιών όπως η πολυπολιτισμικότητα, η διαπολιτισμικότητα και οι προκλήσεις που συνεπάγονται για την εκπαίδευση.
* Γνώση των αρχών, αξιωμάτων και εφαρμογών της διαπολιτισμικής εκπαίδευσης
* Περιγραφή και εντοπισμός παραγόντων που δυσχεραίνουν την παροχή ισότιμης και ενδυναμωτικής εκπαίδευσης (στερεότυπα, (προ)προκαταλήψεις, διακρίσεις που εκδηλώνονται στο σχολικό περιβάλλον).
* Αναγνώριση και ταξινόμηση των συνθηκών, των αναγκών και των μεθόδων εκπαίδευσης παιδιών προσφυγικής/μεταναστευτικής προέλευσης.
* Σχεδιασμός και (ανα)διοργάνωση των υλικών και μεθόδων που ανταποκρίνονται στις ανάγκες ενός νηπιαγωγείου ανοιχτού στην πολυγλωσσία, την πολιτισμική και κοινωνική ποικιλομορφία.
* Κατανόηση του φαινομένου της δι/πολυγλωσσίας και ανάλυση των γνωστικών/κοινωνικών/ψυχολογικών επιδράσεών του στα δίγλωσσα παιδιά.
* Επίγνωση του σημαντικού ρόλου των γονέων στο εκπαιδευτικό έργο και επιλογή των κατάλληλων μεθόδων προσέγγισης/συνεργασίας των εκπαιδευτικών με (αλλοδαπούς) γονείς.
 |
| **Γενικές ικανότητες** |
| * Σεβασμός στη διαφορετικότητα και στην πολυπολιτισμικότητα
* Άσκηση (αυτό)κριτικής αναφορικά με τη δημιουργία, συντήρηση και αναπαραγωγή στερεοτύπων, προκαταλήψεων και στάσεων διάκρισης βάσει της κοινωνικής, πολιτισμικής, γλωσσικής, βιογενετικής ποικιλότητας.
* Κριτική επιλογή διδακτικών μεθόδων και παιδαγωγικού υλικού για την καταπολέμηση των προκαταλήψεων, την ανάδειξη και αποδοχή της ποικιλομορφίας και της ατομικότητας.
* Προσαρμογή του εκπαιδευτικού έργου στις ανάγκες νεοεισερχόμενων μαθητών (π.χ. προσφύγων)
* Εργασία με δίγλωσσο μαθητικό κοινό στη βάση της διδακτικής της ελληνικής ως δεύτερης γλώσσας.
 |

1. **ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| Το μάθημα εστιάζει στην παιδαγωγική και διδακτική προσέγγιση της πολυπολιτισμικής τάξης ή της «ομοιογενούς» τάξης σε πολυπολιτισμικό περιβάλλον. Εξετάζονται ο χρόνος, τα στάδια και οι τομείς δημιουργίας προκαταλήψεων στη νηπιακή ηλικία και συζητούνται οι θέσεις και οι στόχοι μιας παιδαγωγικής κατά των προκαταλήψεων. Εξετάζονται οι τρόποι αναγνώρισης των στερεοτύπων και των προκαταλήψεων στο νηπιαγωγείο, καθώς και οι παιδαγωγικοί στόχοι και μέθοδοι καταπολέμησής τους. Αντικείμενο μελέτης είναι επίσης η παιδαγωγική προσέγγιση των διαφορών «φυλής», φύλου, πολιτισμού και γλώσσας. Ιδιαίτερη έμφαση δίνεται στο ζήτημα της αντιμετώπισης των δίγλωσσων νηπίων: η συμπερίληψη των μητρικών/πρώτων γλωσσών τους στη σχολική κουλτούρα και η παράλληλη εκμάθηση της ελληνικής ως δεύτερης γλώσσας συνιστούν τους δύο άξονες προσέγγισης της γλωσσικής διδασκαλίας. Προτείνονται παιδαγωγικά και διδακτικά εργαλεία για την εκμάθηση της ελληνικής γλώσσας από μη ελληνόφωνα νήπια, σε μία προοπτική ανάπτυξης προσθετικής διγλωσσίας. Παράλληλα μελετώνται οι κατάλληλοι τρόποι παιδαγωγικής αντιμετώπισης της πολιτισμικής ποικιλομορφίας, η αναγκαιότητα καλλιέργειας αυτοεκτίμησης, ενσυναίσθησης και κριτικής σκέψης. Τέλος, αναδεικνύεται η σημασία της σχέσης των (αλλοδαπών) γονιών με το νηπιαγωγείο και εξετάζονται μέθοδοι προσέγγισης και εμπλοκής τους στο παιδαγωγικό έργο.  |

1. **ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ***.* | Πρόσωπο με πρόσωπο |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** | * Χρήση ppt
* Βίντεο προβολές
* Έρευνα στο διαδίκτυο
* Ηλεκτρονική επικοινωνία με τις φοιτήτριες
* Πλατφόρμα E-course
 |
| **ΟΡΓΑΝΩΣΗ ΔΙΔΑΣΚΑΛΙΑΣ** |

|  |  |
| --- | --- |
| ***Δραστηριότητα*** | ***Φόρτος Εργασίας Εξαμήνου*** |
| Διαλέξεις | 26 |
| Διαδραστική διδασκαλία | 13 |
| Μελέτη και ανάλυση βιβλιογραφίας | 28 |
| Φροντιστήριο | 13 |
| Συγγραφή εργασίας/ προετοιμασία για τις εξετάσεις | 40 |
| Σύνολο Μαθήματος  | 120 |

 |
| **ΑΞΙΟΛΟΓΗΣΗ ΦΟΙΤΗΤΩΝ**  | Γλώσσα αξιολόγησης: ελληνική ∙ αγγλική για φοιτητές/ριες Erasmus Μέθοδοι αξιολόγησης: Γραπτή εργασία (προαιρετικά) 20%Σύντομες ερευνητικές εργασίες (προαιρετικά) 20%Γραπτή εξέταση με εργασία 80%Γραπτή εξέταση (ανάπτυξης δοκιμίων/επίλυσης προβλημάτων) χωρίς εργασία 100%Ερευνητική εργασία για φοιτητές ERASMUS 50%Δημόσια παρουσίαση για φοιτητές ERASMUS 50%Κριτήρια αξιολόγησης* Περιεχόμενο (κατανόηση του θέματος, τεκμηρίωση, κριτικός σχολιασμός)
* Δομή (ενότητες στη διαπραγμάτευση του θέματος, διασύνδεση των παραγράφων)
* Γλωσσική έκφραση (σαφήνεια, ορθογραφία, σύνταξη, ορολογία, επιμέλεια κειμένου)
 |

1. **ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| Aluffi Pentini, A. (2005). *Διαπολιτισμικό Εργαστήριο.* Αθήνα: Ατραπός.Βαρλοκώστα, Σ., Τριανταφύλλου, Λ. 2003. *Η Ελληνική ως δεύτερη γλώσσα. Αθήνα*: ΚΕΔΑ, Πανεπιστήμιο Αθηνών. Βαφέα, Α., Χουντουμάδη, Α.2017. *Η γοργόνα με το παπιγιόν. Η τέχνη και ο ακτιβισμός στην παιδαγωγική για την καταπολέμηση του κοινωνικού αποκλεισμού.* Αθήνα: Αλεξάνδρεια.Cummins, J. 2005. *Ταυτότητες υπό Διαπραγμάτευση. Εκπαίδευση με Σκοπό την Ενδυνάμωση σε μια Κοινωνία της Ετερότητας.* (Επιμ.: Ε. Σκούρτου. Μετάφρ.: Σ. Αργύρη). Αθήνα: Gutenberg.Clark & Moss. 2010. *Ας ακούσουμε τα μικρά παιδιά. Η προσέγγιση του «Μωσαϊκού».* Αθήνα: ΕΑΔΑΠ.Γκόβαρης, Χ. 2013. *Διδασκαλία και Μάθηση στο Διαπολιτισμικό Σχολείο.* Αθήνα: Gutenberg.Derman Sparks, L. (2006). *Καταπολεμώντας τις προκαταλήψεις. Παιδαγωγικά εργαλεία,* (μτφρ.) Χουντουμάδη, Μόρφη. Αθήνα: Κέντρο Παιδαγωγικής και Καλλιτεχνικής Επιμόρφωσης «Σχεδία».ΕΑΔΑΠ, (2004). *Μαζί. Παιδαγωγοί και γονείς στο διαπολιτισμικό σχολείο.* Αθήνα: Τυπωθήτω, Γ. Δαρδανός.Grant, J, Francis, S. 2011/2016. *School’s In for Refugees: a whole-school approach to supporting students and families of refugee background.* The Victorian Foundation for Survivors of Torture Inc. :Victoria, Australia Μπάρος Β, Στεργίου Λ, Χατζηδήμου Κ. (επιμ). 2014. *Ζητήματα διαπολιτισμικής επικοινωνίας και εκπαίδευσης.* Αθήνα: Μετάδραση.Νικολάου, Γ. 2011. *Διαπολιτισμική Διδακτική.* Αθήνα: Πεδίο.Σκούρτου, Ε. 2011. *Η Διγλωσσία στο Σχολείο*. Αθήνα: Gutenberg.Στεργίου, Λ. (2013). Η κινηματογραφική δημιουργία ως εργαλείο Διαπολιτισμικής Παιδαγωγικής. Στο X. Γκόβαρης (επιμ.), *Διδασκαλία και Μάθηση στο Διαπολιτισμικό Σχολείο,* Αθήνα: Gutenberg, σελ. 223-244.Tiedt, P.L., Tiedt, I.M. (2006). *Πολυπολιτισμική Διδασκαλία.* Αθήνα: Παπαζήσης.Τσιούμης, Κ. (2003). *Ο μικρός «Άλλος». Μειονοτικές ομάδες στην προσχολική Εκπαίδευση.* Θεσσαλονίκη: Ζυγός.Τσοκαλίδου, Ρ. 2017. *[SíДaΥes](http://www.biblionet.gr/book/224357/%CE%A4%CF%83%CE%BF%CE%BA%CE%B1%CE%BB%CE%AF%CE%B4%CE%BF%CF%85%2C_%CE%A0%CE%B5%CF%84%CF%81%CE%BF%CF%8D%CE%BB%CE%B1/S%C3%AD%D0%94a%CE%A5es) = Beyond Bilingualism to Translanguaging : Πέρα από τη διγλωσσία στη διαγλωσσικότητα.* Αθήνα : [Gutenberg.](http://www.biblionet.gr/com/205/Gutenberg_-_%CE%93%CE%B9%CF%8E%CF%81%CE%B3%CE%BF%CF%82_%26_%CE%9A%CF%8E%CF%83%CF%84%CE%B1%CF%82_%CE%94%CE%B1%CF%81%CE%B4%CE%B1%CE%BD%CF%8C%CF%82) ΥΠΠΕΘ . 2017. *Το Έργο της Εκπαίδευσης των Προσφύγων. Έκθεση Αποτίμησης του Έργου για την Ένταξη των Παιδιών των Προσφύγων στην Εκπαίδευση (Μάρτιος 2016 - Απρίλιος 2017)*.***Συναφή επιστημονικά περιοδικά:****International Journal of Inclusive Education**Intercultural Education* |